Diari Oficial de la Generalitat Valenciana


Sumari del DOGV 7827, del 13-07-2016 (2016/5475)

ACORD d'1 de juliol de 2016, del Consell, pel qual s'autoritza una transferència de crèdits del capítol 4 en el pressupost de la Conselleria d'Agricultura, Medi Ambient, Canvi Climàtic i Desenvolupament Rural, del programa 714.20, Ordenació i Millora de la Producció Agrària, al mateix capítol del programa 714.80, Agricultura i Ramaderia, per import de 450.000 euros per a la inclusió d'una nova línia d'ajudes al sector cunícola.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7827

Data del DOGV
:   13-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5475


Data del document
:   01-07-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 de juliol de 2016, del Consell, pel qual s'autoritza una transferència de crèdits del capítol 4 en el pressupost de la Conselleria d'Agricultura, Medi Ambient, Canvi Climàtic i Desenvolupament Rural, del programa 714.20, Ordenació i Millora de la Producció Agrària, al mateix capítol del programa 714.80, Agricultura i Ramaderia, per import de 450.000 euros per a la inclusió d'una nova línia d'ajudes al sector cunícola. [2016/5475]  
Les dades aportades per les organitzacions del sector ramader i el resultat d'estudis tècnics posen de manifest una crisi en el sector cunícola que pot ocasionar la desaparició d'un nombre important d'explotacions ramaderes i, amb això, la reducció de l'activitat econòmica i pèrdua de llocs de treball. Aquesta situació, junt amb el fet que la crisi afecta especialment zones rurals en què les activitats alternatives amb viabilitat econòmica són escasses, fa que la Conselleria d'Agricultura, Medi Ambient, Canvi Climàtic i Desenvolupament Rural plantege la necessitat d'incloure una línia de subvenció destinada a compensar el desequilibri existent en el mercat del sector.  
Es proposa dotar amb 450.000 euros la nova línia en l'annex de transferències corrents del programa 714.80, Agricultura i Ramaderia, i finançar-la mitjançant una transferència de crèdits del mateix capítol 4, del programa 714.20, Ordenació i Millora de la Producció Agrària, a càrrec de disponibilitats existents en la línia de concurrència competitiva S1698, «Protecció de renda dels agricultors davant de danys no coberts per l'assegurança agrària».  
A aquest efecte i en virtut del que disposen els articles 17 i 19 de la Llei 11/2015, de Pressupostos de la Generalitat per a l'exercici 2016, el Consell, a proposta del conseller d'Hisenda i Model Econòmic, en la reunió del dia 1 de juliol de 2016,  
  
ACORDA  
  
Primer  
S'autoritza la minoració de crèdit en l'aplicació 89.30.23.432.93.9 per import de 450.000 euros, i la minoració per aquest mateix import, en la dotació de la línia de subvenció de concurrència competitiva S1698, d'acord amb el detall següent:  
  
Codi Denominació Dotació anterior Modificació Dotació actual  
S1698 Protecció de renda dels agricultors davant de danys no coberts per l'assegurança agrària 2.500.000,00 € 450.000,00 2.050.000,00  
  
  
Segon  
S'autoritza un augment de crèdit en l'aplicació 03.21.65.917.56 4, per import de 450.000 euros per a la inclusió, en el seu annex de transferències i subvencions corrents, d'una nova línia de subvenció per aquest mateix import i amb les dades descriptives que es detallen a continuació:  
  
Codi:  
S8161 Denominació ajudes al sector cunícola  
Import:  
450.000,00 Beneficiaris prevists: explotacions cunícoles de la comunitat valenciana  
Modo de concessió:  
Concurrència competitiva Descripció i finalitat: manteniment de les explotacions cunícoles millora de la renda dels cunicultors de la comunitat valenciana per a procurar el manteniment de l'activitat econòmica i la capacitat productiva  
 Aportació Generalitat 450.000,00  
  
  
València, 1 de juliol de 2016  
  
La consellera secretària,  
MÓNICA OLTRA JARQUE